లాస్ ఏంజిల్స్ కేంద్ర గ్రంథాలయం

**లాస్ ఏంజిల్స్ సెంట్రల్ లైబ్రరీ ని**  రిచర్డ్ జె. రియోర్డాన్ సెంట్రల్ లైబ్రరీ  అని, లేక  లాస్ ఏంజిల్స్ కేంద్ర గ్రంథాలయం అని పేర్కొంటారు, ఇది  లాస్ ఏంజిల్స్ డౌన్ టౌన్ లో  లాస్ ఏంజిల్స్ పౌర గ్రంథాలయానికి  (LAPL)  ప్రధాన శాఖ. దీనికి లాస్ ఏంజిల్స్ మేయర్ రిచర్డ్ రియోర్డాన్ పేరు పెట్టారు.

దీనికి  రెండు భవనాలు ఉన్నాయి. 1925లో నిర్మించిన  గుడ్హ్యూ భవనం,  అదనంగా టామ్ బ్రాడ్లీ భవనం 1993 నుండి ఉపయోగిస్తున్నారు. మొదటిది డిసెంబర్ 18,1970న నేషనల్ రిజిస్టర్ ఆఫ్ హిస్టారిక్ ప్లేసెస్ (NRHP) లో జాబితా చేసారు.
thumb|1925లో నిర్మించిన అసలు భవనం  పునాది రాయి.
కుడి|thumb|ఫ్లవర్ స్ట్రీట్ వద్ద లాస్ ఏంజిల్స్ కేంద్ర  గ్రంథాలయం

## చరిత్ర
చారిత్రాత్మక కేంద్ర గ్రంథాలయం గుడ్హ్యూ భవనం 1925లో నిర్మించారు,  ఇది డౌన్టౌన్ లోని లాస్ ఏంజిల్స్ కేంద్ర గ్రంథాలయానికి మైలురాయి. దీనిని వాస్తుశిల్పి బెర్ట్రామ్ గుడ్హ్యూ రూపొందించారు. రిచర్డ్ జె. రియోర్డాన్ కేంద్ర గ్రంథాలయం సముదాయం (కాంప్లెక్స్) పుస్తకాలు, పత్రికల పరంగా అమెరికా సంయుక్త రాష్ట్రాలలో మూడవ అతిపెద్ద ప్రజా గ్రంథాలయం. మొదట్లో ఈ భవనానికి  కేంద్ర గ్రంథాలయం ("సెంట్రల్ లైబ్రరీ") అని పేరు పెట్టారు, అయితే   లైబ్రరీ కమిషనర్ల బోర్డుకి  దీర్ఘకాల అధ్యక్షుడు  దక్షిణ కాలిఫోర్నియా విశ్వవిద్యాలయం అధ్యక్షుడు రూఫస్ బి. వాన్ క్లైన్స్మిడ్ గౌరవార్థం అతని పేరు పెట్టారు. 1993లో  కేంద్ర గ్రంథాలయం  కొత్త విభాగం పూర్తయిన తరువాత దానికి మాజీ మేయర్ టామ్ బ్రాడ్లీ గౌరవార్థం అతని పేరు పెట్టారు.

ఈ గ్రంథాలయాన్ని సుమారు 1966 నుండి విస్తరణకు, పునరుద్ధరణకు  ప్రతిపాదించారు, కానీ  1986 వరకు అమలు జరగలేదు. తరువాత 1988 నుండి 1993 వరకు, కేంద్ర గ్రంథాలయాన్ని విస్తృతంగా పునరుద్ధరించారు.  ప్రధాన వాస్తుశిల్పి అయిన "హార్డీ హోల్జ్మాన్ ఫైఫర్ అసోసియేట్స్" కి చెందిన నార్మన్ ఫైఫర్ పేర్కొన్న ప్రకారం దీనిని ఆధునిక బ్యూక్స్-ఆర్ట్స్ శైలిలో విస్తరించారు.  

### సమస్యలు
భవనంలో  పరిమిత ప్రవేశం, ప్రదేశం అనేక సమస్యలను కలిగించింది. సాధారణంగా, కేంద్ర గ్రంథాలయ పఠన గదులలో అందుబాటులో ఉండే సేకరణలలో వాస్తవానికి 10 నుండి 20 శాతం మాత్రమే అందరికి ప్రదర్శించదానికి వీలవుతాయి. ఏది కావాలన్న ఒక వినియోగదారుడు అభ్యర్థన కాగితము ముక్క  మీద రాసి సమర్పించాల్సి ఉంటుంది, అక్కడ ఉన్న  ఒక ఉద్యోగి బీరువాలలోనుంచి  కావలసిన పుస్తకము / పత్రిక  తీసి ఇస్తాడు. రెండు కాంక్రీటు నిర్మాణాలలో కూడా ఉన్న అంతర్గతంగా భద్రపరచిన సేకరణలను సరిఅయిన ఖాళీ లేకుండా  గట్టిగా దగ్గరగా ఉంచారు.  

ఉదాహరణకు,  పఠనమందిరంలో సాధారణ గదులు 10 నుండి 15 అడుగుల (3 నుండి 4.6 m)  ఎత్తులో పైకప్పులుండగా, పుస్తకాలు ఆరు అడుగుల (1.8 m) ఎత్తులో అనేక అల్మారాలలో   పేర్చబడ్డాయి, తద్వారా ఈ సేకరణలు వినియోగదారుల అందుబాటులో ఉన్న  ప్రాంతం రెండు అంతస్తులు,  సైన్స్ అండ్ టెక్నాలజీ, ఇంకా లోపల ఉండే పుస్తకాలకు సుమారు ఐదు లేదా ఆరు అంతస్తులు కావలసి ఉంది. ఈ సమస్యను  పరిష్కరించడానికి గణనీయమైన పునర్నిర్మాణం అవసరము, అయితే, ముఖ్యంగా 1978లో ఆస్తి పన్ను తగ్గింపు 13వ ప్రతిపాదనకు ప్రతిస్పందనగా గంటల వ్యవధిని తగ్గించిన తరువాత ఈ ఖర్చును నగరం భరించడానికి ఇష్టపడలేదు.

### అగ్ని ప్రమాదాలు
1986లో లైబ్రరీలో రెండు అగ్ని ప్రమాదాలు సంభవించాయి, ఒకటి ఏప్రిల్ 29న  మరొకటి సెప్టెంబర్ 3న.  ఏప్రిల్ 29 అగ్నిప్రమాదంలో  "కేంద్ర గ్రంథాలయ సేకరణలో 20 శాతం నాశనం అయింది. దానితో  గ్రంథాలయం 5వ వీధి భవనంలో సేవలను నిలిపివేసింది... గుడ్హ్యూ భవనం  భవిష్యత్తు గురించి సుదీర్ఘ ప్రజా చర్చలు జరిగాయి. ఇది అనేక సంవత్సరాలు కాలంలో జరిగిన  పెద్ద అగ్నిప్రమాదంగాను,  భద్రతా ప్రమాదాలకు ఉదాహరణగాను పేర్కొనబడింది". భవనం సురక్షితంగా ఖాళీ చేసినప్పటికీ, దాని పాతకాలపు నిర్మాణంలో వేడి,  పొగ, గాలి, వెలుతురు ప్రసారం వలన అగ్నిమాపక ప్రవేశం పరిమితమయింది. దాని వలన మంటలను ఆర్పడానికి అగ్నిమాపక సిబ్బందికి ఏడు గంటలకు పైగా సమయం పట్టింది  చిన్న మంటలు చాలా రోజుల పాటు కొనసాగాయి. దాదాపు 400,000 సంపుటాలు అంటే గ్రంథాలయ సేకరణలలో  20 శాతం నాశనం అయ్యాయి,  నీరు,  పొగ అదనంగా 700,000 కి నష్టం కలిగించింది. కోల్పోయిన 400,000 సేకరణలు భర్తీ చేయడానికి  వ్యయం $14 మిలియన్లకు పైగా ఉంటుంది అని అంచనా వేశారు.

అదే సంవత్సరం సెప్టెంబరు 3న జరిగిన రెండవ అగ్నిప్రమాదం సంగీత విభాగంలోని  పఠనగదిని  ధ్వంసం చేసింది. రెండవ ప్రమాదం తరువాత 1993 వరకు దాని పునరుద్ధరణ ప్రారంభమయ్యే వరకు మూసివేసారు.

## గ్రంథాలయ పునరుద్ధరణ
పునరుద్ధరణ ప్రణాళికలో భాగంగా, ఎల్.ఏ.పి.ఎల్. తన వాయు హక్కులను భవన అభివృద్ధిదారులకు  విక్రయించింది, వీధికి అడ్డంగా అదే పేరుతో గ్రంథాలయ  గోపురం నిర్మాణానికి వీలు కల్పించింది. ఈ ఆకాశహర్మ్యానికి తరువాత మొదటి ఇంటర్స్టేట్ వరల్డ్ సెంటర్ అని తరువాత U.S. బ్యాంక్ టవర్ అని పేరు మార్చారు. 

మేయర్ టామ్ బ్రాడ్లీ  "పుస్తకాలను రక్షించండి (సేవ్ ది బుక్స్)" అనే ప్రచారం ద్వారా  కార్పొరేట్,  వ్యక్తిగత విరాళాలు,  అదనపు నిధులను  సేకరించారు.   గ్రంథాలయ  సేకరణలను తిరిగి సూచీకరణ చేసేటప్పుడు  వాటిలో షేక్స్పియర్ ఫోర్త్ ఫోలియో ఉందని పేర్కొన్నారు.

అట్లాంటిక్ రిచ్ఫీల్డ్ కంపెనీ (ARCO)కి  CEO అయిన లోడ్విక్ కుక్ సహ-అధ్యక్షతన  ప్రచారం నిర్వహించి  పాఠశాల విద్యార్థులు  నికెల్స్,  డైమ్స్ నుండి లాస్ ఏంజిల్స్ వ్యాపారవేత్త మార్విన్ డేవిస్ వరకు, ఇంకా  MCA చైర్మన్ లెవ్ వాసెర్మాన్ $50,000 వరకు కార్పొరేట్,  వ్యక్తిగత విరాళాల ద్వారా $10 మిలియన్లను సేకరించాలని లక్ష్యంగా పెట్టుకున్నారు. ఈ గ్రంథాలయానికి పొరుగున ఉండే  43 స్ట్రాంగ్ బ్లూ రిబ్బన్ కమిటీ సభ్యుడు అయిన విలియం యూజీన్ "జీన్" స్కాట్,  తన యూనివర్శిటీ నెట్వర్క్ టెలివిజన్ స్టూడియోలను,  తనను తాను 48 గంటల టెలిథాన్కు విరాళంగా ఇచ్చి మొత్తం లక్ష్యం కోసం $2 మిలియన్లను సేకరించాడు.

చారిత్రాత్మక కేంద్ర గ్రంథాలయం గుడ్హ్యూ భవనం 1925లో నిర్మించారు,  ఇది డౌన్టౌన్ లాస్ ఏంజిల్స్ కు మైలురాయి. కేంద్ర గ్రంథాలయాన్ని  వాస్తుశిల్పి బెర్ట్రామ్ గుడ్హ్యూ రూపొందించారు. రిచర్డ్ జె. రియోర్డాన్ కేంద్ర గ్రంథాలయం కాంప్లెక్స్ పుస్తకాలు, పత్రికల సముదాయ పరంగా  అమెరికా సంయుక్త రాష్ట్రాలలో మూడవ అతిపెద్ద ప్రజా గ్రంథాలయం. మొదట్లో   ఈ భవనానికి  కేంద్ర గ్రంథాలయం ("సెంట్రల్ లైబ్రరీ") అని పేరు పెట్టారు, అయితే   లైబ్రరీ కమిషనర్ల బోర్డుకి  దీర్ఘకాల అధ్యక్షుడు  దక్షిణ కాలిఫోర్నియా విశ్వవిద్యాలయం అధ్యక్షుడు రూఫస్ బి. వాన్ క్లైన్స్మిడ్ గౌరవార్థం గ్రంథాలయానికి అతని పేరుపెట్టారు. 1993లో  కేంద్ర గ్రంథాలయం  కొత్త విభాగం పూర్తయిన తరువాత దానికి మాజీ మేయర్ టామ్ బ్రాడ్లీ గౌరవార్థం అతని పేరు పెట్టారు.

## భవన నిర్మాణం
కుడి|thumb|చిత్రకారుడు డీన్ కార్న్వెల్ రూపొందించిన నాలుగు భాగాల కుడ్యచిత్రంలో కొంత భాగం లాస్ ఏంజిల్స్ కేంద్ర గ్రంథాలయంలో కాలిఫోర్నియా చరిత్ర దశలను వర్ణించింది.
లాస్ ఏంజిల్స్ కేంద్ర గ్రంథాలయానికి చెందిన గుడ్హ్యూ భవనం ప్రాచీన ఈజిప్టు,  మధ్యధరా పునరుద్ధరణ వాస్తు శిల్ప ప్రభావంతో  రూపొందించారు. కేంద్ర గోపురం పైభాగంలో టైల్డ్ మొజాయిక్ పిరమిడ్, ప్రక్క వైపులా సూర్యులు, శిఖరం వద్ద "లైట్ ఆఫ్ లెర్నింగ్" ను సూచించే దివిటీ పట్టుకున్న హస్తం ఉంటుంది. ఇతర అంశాలలో  సింహికలు, పాములు, ఖగోళ మొజాయిక్ లు ఉన్నాయి.  గ్రంథాలయం లోపలి భాగాన్ని వివిధ బొమ్మలు, విగ్రహాలు, షాన్డిలియర్లు, కిటికీ చట్రాల(గ్రిల్ లు)తో, ముఖ్యంగా చిత్రకారుడు డీన్ కార్న్వెల్ రూపొందించిన కాలిఫోర్నియా చరిత్ర  నాలుగు దశలను 1933 వరకు చూపించే కుడ్యచిత్రంతో అలంకరించారు. ఈ భవనం లాస్ ఏంజిల్స్ చారిత్రిక సాంస్కృతిక స్మారక చిహ్నం (హిస్టారిక్-కల్చరల్ మాన్యుమెంట్) గా , జాతీయ చారిత్రిక ప్రదేశాల పుస్తకంలో నమోదు  (నేషనల్ రిజిస్టర్ ఆఫ్ హిస్టారిక్ ప్లేసెస్) అయింది.

ఈ భవనం అదనంగా  360,000 చదరపు అడుగుల (33,000 m)లో, ఎనిమిది అంతస్తుల పొడవుతో ఉండి, $213.9 మిలియన్ల వ్యయంతో నిర్మించబడింది.  ఈ  940 స్థలాలతో కూడిన గ్యారేజ్, గాజు పైకప్పు, 235 మంది కూర్చునే సామర్థ్యం కలిగిన ఆడిటోరియం,   తోలుబొమ్మలాట  థియేటర్ ఉన్నాయి. లాస్ ఏంజిల్స్ టైమ్స్ కు చెందిన అమీ వాలెస్  "పాత  ఇరుకైన భవనం ఉన్న చోట,  విస్తారమైనది  ఊహాత్మకమైనది కొత్తది ఉంది" అని వ్రాశారు.

ఈ విస్తరణలో అపారమైన ఎనిమిది అంతస్తుల కర్ణిక విభాగాన్ని మాజీ మేయర్ టామ్ బ్రాడ్లీకి అంకితం చేసారు. ఇప్పుడు, గ్రంథాలయం  538,000 చదరపు అడుగుల (50,000 m) విస్తీర్ణంలో ఉంది. ఇందులో దాదాపు (143 km2) వైశాల్యంలో అల్మారాలు 1,400 మందికి పైగా కూర్చునే స్థలం ఉంది.

## సేకరణలు,  విభాగాలు
**టెస్సా** (tessa.lapl.org) అనేది లాస్ ఏంజిల్స్ పౌర గ్రంథాలయ వెబ్సైట్. దీనికి తెరెసా లారా "టెస్సా" కెల్సో అను ఒక అమెరికాకు చెందిన గ్రంథాలయాధికారిణి, ప్రచారకర్త,  పాత్రికేయురాలు పేరు పెట్టారు. ఆమె లాస్ ఏంజిల్స్ కేంద్ర గ్రంథాలయానికి ముఖ్య గ్రంథాలయాధికారిణి. ఇందులో ఆన్లైన్ (ఛాయాచిత్రాలు,  ఇతర డిజిటల్) చారిత్రక సేకరణలు, భౌతిక సేకరణల నుండి స్కాన్ చేసిన కాపీలు కూడా ఉన్నాయిః

### ఛాయాచిత్రాల విభాగం
ఇక్కడ  వివిధ వనరుల నుండి 3 మిలియన్లకు పైగా చారిత్రక ఛాయాచిత్రాలు సేకరించి భద్రపరచారు (ఆర్కైవ్). ఆన్లైన్ ద్వారా ప్రజలు అనేక చిత్రాలను చూడవచ్చు. ఇవి భౌతికంగా కూడాపరిశోధకులు, రచయితలు, క్యురేటర్లు,  విద్యావేత్తలకు ఒక ముఖ్యమైన వనరు.

గ్రంథాలయంలో ఈ ఛాయాచిత్రాలను అనేక మూలాలనుండి సేకరించారు, ముఖ్యంగా - మాజీ *లాస్ ఏంజిల్స్ హెరాల్డ్-ఎగ్జామినర్* వార్తాపత్రిక ఫోటో మోర్గు (2 మిలియన్ చిత్రాలు);  సెక్యూరిటీ పసిఫిక్ బ్యాంక్ నుంచి  (250,000); లాస్ ఏంజిల్స్ ఛాంబర్ ఆఫ్ కామర్స్ ఇమేజ్ ఆర్కైవ్స్ (60,000); హాలీవుడ్ సిటిజెన్ న్యూస్/వ్యాలీ టైమ్స్ వార్తాపత్రిక వారి సేకరణ (30,000),  'టర్న్ ఆఫ్ ది సెంచరీ లాస్ ఏంజిల్స్' సేకరణ (150,000) మొదలైనవి.&nbsp;

ఇంకా ఇక్కడ  ప్రముఖ స్థానిక,  ప్రాంతీయ ఫోటోగ్రాఫర్ల పోర్ట్ఫోలియోలు కూడా ఉన్నాయి, ఉదాహరణకుః 1939 నుండి 1970ల చివరి వరకు లాస్ ఏంజిల్స్ ప్రాంతంలోని రాల్ఫ్ మోరిస్ ఆర్కైవ్స్ (25,000); అన్సెల్ ఆడమ్స్ తీసి  విరాళంగా ఇచ్చిన 1940ల LA చిత్రాలు;  విలియం రీగ్ కలెక్షన్ (40,000), యుద్ధానంతర లాస్ ఏంజిల్స్ 1991 వరకు 800 ఆన్లైన్ చిత్రాలు మొదలైనవి.

"షేడ్స్ ఆఫ్ L.A. కలెక్షన్" అనేది కుటుంబ ఫోటో ఆల్బంల సేకరణ.  మాజీ ఛాయాచిత్ర సేకరణ సంచాలకుడు 'కరోలిన్ కోజో కోలే'  విరాళంగా స్వీకరించినవి లేదా నకలు చేసినవి 10,000 కంటే ఎక్కువ చిత్రాలు ఉన్నాయి.  నగరంలోని ప్రజల అనేక విభిన్న జాతి చరిత్రలను చేర్చడానికి ఈ చిత్రాల ఆర్కైవ్  ను విస్తరించారు.

ఈ లాస్ ఏంజిల్స్ కేంద్ర గ్రంథాలయం ప్రాజెక్ట్ విజయం, కాలిఫోర్నియా రాష్ట్ర గ్రంథాలయం విస్తరించడానికి దోహదం చేసింది. ఈ  పద్ధతులు,  నమూనాను ఉపయోగించి "షేడ్స్ ఆఫ్ కాలిఫోర్నియా" సేకరణను సృష్టించింది. "షేడ్స్ ఆఫ్ కాలిఫోర్నియా: ది హిడెన్ బ్యూటీ ఆఫ్ ఆర్డినరీ లైఫ్" అనే పుస్తకం కూడా ఈ ప్రాజెక్ట్ విజయం వలన వెలువడింది. కాలిఫోర్నియా రాష్ట్రంలోని విభిన్న వర్గాలు,  కాలిఫోర్నియా నగరంలో డజనుకు పైగా  కౌంటీ గ్రంథాలయ జిల్లాలు,  మాంటెరీ, రివర్సైడ్,  హంబోల్ట్ కౌంటీ వంటి స్థానిక షేడ్స్ ఆఫ్ కాలిఫోర్నియా సేకరణలను సృష్టించాయి.

### సైన్స్, టెక్నాలజీ & పేటెంట్స్ విభాగం
ఈ కేంద్ర గ్రంథాలయ టామ్ బ్రాడ్లీ విభాగం - సైన్స్, టెక్నాలజీ & పేటెంట్స్ విభాగం. ఇక్కడ వ్యవసాయం, ఆటోమొబైల్ మరమ్మత్తు, కంప్యూటర్లు & కంప్యూటర్ సైన్స్, వంట, నిర్మాణం (బిల్డింగ్ కోడ్లతో సహా) వినియోగదారుల సమాచారం, సౌందర్య శాస్త్రం, ఇంజనీరింగ్, గణితం, ఔషధం, పోషణ , పెంపుడు జంతువులు, మనోరోగచికిత్స, UFO లు, జంతుశాస్త్రం వంటి విభిన్న సేకరణలు ఉన్నాయి.

యునైటెడ్ స్టేట్స్ పేటెంట్ అండ్ ట్రేడ్మార్క్ ఆఫీస్ భాగస్వామ్యంతో, ఈ  సైన్స్, టెక్నాలజీ & పేటెంట్స్ డిపార్ట్మెంట్ అనేది యునైటెడ్ స్టేట్స్ పేటెంట్ & ట్రేడ్మార్క్ రిసోర్స్ సెంటర్, పేటెంటు ట్రేడ్మార్క్ పరిశోధనలో సహాయపడటానికి వనరులను అందిస్తుంది. ఈ విభాగంలో  అన్ని పేటెంట్  ట్రేడ్మార్క్ ఆఫీస్ (PTO) ప్రచురణలు ఉన్నాయి.  ఇందులో PTO ప్రారంభమైనప్పటి సంపుటి (వాల్యూమ్) 1 నుండి యునైటెడ్ స్టేట్స్ కాపీరైట్ ఆఫీస్ ప్రచురించిన పూర్తి రిజిస్ట్రేషన్ పుస్తకాలు ఉన్నాయి. పేటెంట్ సేకరణలో యునైటెడ్ కింగ్డమ్ ఓల్డ్ లా పేటెంట్స్ 1617-1981,  యునైటెడ్ కింగ్డం న్యూ లా అప్లికేషన్స్ 1979-1994 కూడా ఉన్నాయి.

### భౌగోళిక పటాల విభాగం
2012లో కేంద్ర గ్రంథాలయానికి అధికారి అయిన గ్లెన్ క్రీసన్, మౌంట్ వాషింగ్టన్ కు చెందిన 56 సంవత్సరాల వయస్సులో మరణించిన జాన్ ఫెదర్స్  కుటీరంలోనుంచి  సుమారు 100,000 పటాలు విరాళాన్ని స్వీకరించాడు. 100 సంవత్సరాలుగా భౌగోళిక పటాలను సేకరిస్తున్నారు". పటాలు అల్మారాల్లో, పెట్టెలలో, ఫైల్ క్యాబినెట్లలో, ఇంకా పాత స్టీరియో సిస్టమ్ క్యాబినెట్లో కూడా బధ్రపరిచారు.

పటాలను సూచీకరణ చేయడానికి,  నిర్వహించడానికి ఒక సంవత్సరం పట్టవచ్చని, దానికి  600 అడుగుల (180 mÂ) ప్రదేశం అమర్చడానికి  అవసరమని క్రీసన్ చెప్పారు.  అప్పుడు దేశంలోనే అతిపెద్ద మ్యాప్ సేకరణను ఉన్న గ్రంథాలయాలలో ఇది ఐదవది. ఈ సేకరణను  సి. జె. మూన్ ఇంకా ఆడ్రీ డాల్టన్ లు స్వచ్ఛందంగా  క్రమబద్ధీకరించారు, నిర్వహించారు.

క్రీసన్ అక్టోబరు  2021లో గ్రంథాలయము నుండి పదవీ విరమణ చేశారు. ఆగస్టు 2023 నాటికి, పీటర్ హేజ్ ఈ సేకరణను పర్యవేక్షించే గ్రంథాలయాధికారిగా పనిచేశారు. 

## సూచనలు

వర్గం:Coordinates on Wikidata
వర్గం:గ్రంథాలయాలు
వర్గం:అంతర్జాతీయ గ్రంథాలయాలు


## ఇది కూడా చూడండి

* ఈ గ్రంథాలయ చరిత్ర, సంఘటనల ఆధారంగా ప్రచురింపబడిన పుస్తకం గురించిన వ్యాసం - ది లైబ్రరీ బుక్